CELEX: 32019D1893
Language: bg
Date: 2019-11-11 00:00:00
Title: Решение (ОВППС) 2019/1893 на Съвета от 11 ноември 2019 година за изменение на Решение (ОВППС) 2017/2074 относно ограничителни мерки с оглед на положението във Венесуела

12.11.2019   
               
               
                  BG
               
               
                  Официален вестник на Европейския съюз
               
               
                  L 291/42
               
            
         РЕШЕНИЕ (ОВППС) 2019/1893 НА СЪВЕТА
         от 11 ноември 2019 година
         за изменение на Решение (ОВППС) 2017/2074 относно ограничителни мерки с оглед на положението във Венесуела
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 13 ноември 2017 г. Съветът прие Решение (ОВППС) 2017/2074 (1) относно ограничителни мерки с оглед на положението във Венесуела.
                  
               
                     (2)
                  
                  
                     Съветът подчерта, че ограничителните мерки са постепенни, целенасочени, гъвкави и обратими, не засягат населението и са насочени към насърчаване на надежден и значим процес, който може да доведе до мирно решение.
                  
               
                     (3)
                  
                  
                     С оглед на продължаващото влошаване на положението във Венесуела на 22 януари 2018 г. Съветът прие Решение (ОВППС) 2018/90 (2), с което включи седем лица в списъка на физическите и юридическите лица, образуванията и органите в приложение I към Решение (ОВППС) 2017/2074.
                  
               
                     (4)
                  
                  
                     На 28 май 2018 г. Съветът прие заключения, в които се посочва, че предсрочните президентски избори във Венесуела, както и регионалните избори, проведени на 20 май, не са били нито свободни, нито честни. Съюзът призова за провеждането на нови президентски избори и заяви, че ще действа бързо с цел налагане на допълнителни целенасочени и обратими ограничителни мерки.
                  
               
                     (5)
                  
                  
                     На 25 юни 2018 г., като последващи действия във връзка със заключенията на Съвета от 28 май 2018 г., Съветът прие Решение (ОВППС) 2018/901 (3), с което включи в списъка 11 лица.
                  
               
                     (6)
                  
                  
                     На 25 октомври 2018 г. върховният представител на Съюза по въпросите на външните работи и политиката на сигурност (наричан по-долу "върховният представител") направи декларация от името на Съюза, в която заяви, че Съюзът продължава да бъде убеден, че текущата криза може да има само демократично политическо и мирно решение, и подчерта ангажимента на Съюза да използва всички политически средства, за да допринесе за намирането на такова решение.
                  
               
                     (7)
                  
                  
                     На 6 ноември 2018 г. Съветът прие Решение (ОВППС) 2018/1656 (4), с което се подновяват ограничителните мерки с оглед на положението във Венесуела предвид продължаващата и задълбочаваща се политическа, икономическа и социална криза в държавата.
                  
               
                     (8)
                  
                  
                     През януари, февруари, март и април 2019 г. върховният представител направи декларации от името на Съюза във връзка с положението във Венесуела, в които подчерта готовността на Съюза да продължи да работи усилено за възстановяване на демокрацията и правовата държава, да предприеме по-нататъшни действия и да реагира чрез подходящи мерки на решения и действия, които подкопават още повече демократичните институции и принципи, правовата държава и зачитането на правата на човека.
                  
               
                     (9)
                  
                  
                     На 8 юли 2019 г. Съветът прие Решение (ОВППС) 2019/1171 (5), с което актуализира изложението на мотивите за три включени в списъка лица.
                  
               
                     (10)
                  
                  
                     На 16 юли 2019 г. върховният представител направи декларация от името на Съюза, в която се посочва, че докладът на върховния комисар на Организацията на обединените нации по правата на човека ясно и подробно потвърждава степента и тежестта на нарушенията на правата на човека, подкопаването на принципите на правовата държава и разграждането на демократичните институции във Венесуела. Освен това Съюзът заяви готовността си да започне работа за прилагането на целенасочени мерки спрямо членовете на силите за сигурност, които са участвали в изтезания и други сериозни нарушения на правата на човека.
                  
               
                     (11)
                  
                  
                     На 26 септември 2019 г., като последващи действия във връзка с декларацията от 16 юли 2019 г. и предвид продължаващото тежко положение във Венесуела, Съветът прие Решение (ОВППС) 2019/1596 (6), с което включи в списъка седем лица.
                  
               
                     (12)
                  
                  
                     В този контекст и в съответствие с член 13 от Решение (ОВППС) 2017/2074 Съветът направи преглед на въведените ограничителни мерки с оглед на положението във Венесуела.
                  
               
                     (13)
                  
                  
                     Като се има предвид текущата политическа, икономическа, социална и хуманитарна криза във Венесуела и продължаващите действия, подкопаващи демокрацията, принципите на правовата държава и зачитането на правата на човека, съществуващите ограничителни мерки, включително всички вписвания в списъка, следва да бъдат подновени до 14 ноември 2020 г. Тези мерки не засягат населението и могат да бъдат отменени в зависимост от напредъка, постигнат по отношение на възстановяването на демокрацията, принципите на правовата държава и зачитането на правата на човека във Венесуела.
                  
               
                     (14)
                  
                  
                     Беше извършен преглед на отделните вписвания в приложение I към Решение (ОВППС) 2017/2074 и информацията относно осем лица следва да се измени.
                  
               
                     (15)
                  
                  
                     Освен това в Решение (ОВППС) 2017/2074 следва да се добави разпоредба, в която се посочва, че Съветът и върховният представител могат да обработват лични данни, за да изпълняват задачите си съгласно посоченото решение.
                  
               
                     (16)
                  
                  
                     Поради това Решение (ОВППС) 2017/2074 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2017/2074 се изменя, както следва:
            
                        1)
                     
                     
                        Вмъква се следният член:
                        
                           „Член 9а
                           
                           
                              1.   Съветът и върховният представител на Съюза по въпросите на външните работи и политиката на сигурност (наричан по-долу „върховният представител“) могат да обработват лични данни, за да изпълняват задачите си съгласно настоящото решение, по-специално:
                              
                                          а)
                                       
                                       
                                          по отношение на Съвета — с цел изготвяне и внасяне на изменения в приложения I и II;
                                       
                                    
                                          б)
                                       
                                       
                                          по отношение на върховния представител — с цел изготвяне на изменения в приложения I и II.
                                       
                                    
                           
                              2.   Съветът и върховният представител могат да обработват, когато е приложимо, съответните данни, отнасящи се до престъпления, извършени от посочени в списъка физически лица, до присъди на тези лица или до мерки за сигурност по отношение на тези лица, само доколкото обработването на тези данни е необходимо за изготвянето на приложения I и II.
                           
                           
                              3.   За целите на настоящото решение Съветът и върховният представител се определят за „администратори“ по смисъла на член 3, точка 8 от Регламент (ЕС) 2018/1725 на Европейския парламент и на Съвета (*1), за да се гарантира, че съответните физически лица могат да упражняват правата си съгласно Регламент (ЕС) 2018/1725.
                           
                        
                        
                           (*1)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (OB L 295, 21.11.2018 г., стр. 39).“"
                        
                     
                  
                        2)
                     
                     
                        В член 13 първа алинея се заменя със следното:
                        „Настоящото решение се прилага до 14 ноември 2020 г.“.
                     
                  
                        3)
                     
                     
                        Приложение I се изменя в съответствие с приложението към настоящото решение.
                     
                  
         
            Член 2
            Настоящото решение влиза в сила в деня след публикуването му в Официален вестник на Европейския съюз.
         
         
            Съставено в Брюксел на 11 ноември 2019 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Решение (ОВППС) 2017/2074 на Съвета от 13 ноември 2017 г. относно ограничителни мерки с оглед на положението във Венесуела (ОВ L 295, 14.11.2017 г., стр. 60).
         
            (2)  Решение (ОВППС) 2018/90 на Съвета от 22 януари 2018 г. за изменение на Решение (ОВППС) 2017/2074 относно ограничителни мерки с оглед на положението във Венесуела (OВ L 16 I, 22.1.2018 г., стр. 14).
         
            (3)  Решение (ОВППС) 2018/901 на Съвета от 25 юни 2018 г. за изменение на Решение (ОВППС) 2017/2074 относно ограничителни мерки с оглед на положението във Венесуела (OВ L 160 I, 25.6.2018 г., стр. 12).
         
            (4)  Решение (ОВППС) 2018/1656 на Съвета от 6 ноември 2018 г. за изменение на Решение (ОВППС) 2017/2074 относно ограничителни мерки с оглед на положението във Венесуела (OВ L 276, 7.11.2018 г., стр. 10).
         
            (5)  Решение (ОВППС) 2019/1171 на Съвета от 8 юли 2019 г. за изменение на Решение (ОВППС) 2017/2074 относно ограничителни мерки с оглед на положението във Венесуела (OВ L 183, 9.7.2019 г., стр. 9).
         
            (6)  Решение (ОВППС) 2019/1596 на Съвета от 26 септември 2019 г. за изменение на Решение (ОВППС) 2017/2074 относно ограничителни мерки с оглед на положението във Венесуела (OВ L 248, 27.9.2019 г., стр. 74).
      
      
         
            ПРИЛОЖЕНИЕ
            В приложение I към Решение (ОВППС) 2017/2074 вписвания 1, 3, 6, 10, 13, 15, 19 и 21 се заменят със следните вписвания:
            
                         
                     
                     
                        Име
                     
                     
                        Идентификационни данни
                     
                     
                        Изложение на мотивите
                     
                     
                        Дата на включване в списъка
                     
                  
                        „1.
                     
                     
                        Néstor Luis Reverol Torres
                     
                     
                        Дата на раждане: 28 октомври 1964 г.
                        Пол: мъжки
                     
                     
                        Министър на вътрешните работи, правосъдието и мира от 2016 г. През април 2019 г. е назначен и за заместник-председател на Службата за благоустройство и обществени услуги и изпълнителен секретар на Генералния щаб по електроснабдяването. Бивш главнокомандващ Боливарската национална гвардия. Отговорен за сериозни нарушения на правата на човека, извършени от силите за сигурност под негово командване, включително изтезания на (политически) затворници и репресии над демократичната опозиция във Венесуела, включително забрана и потушаване на политическите демонстрации.
                     
                     
                        22.1.2018 г.
                     
                  
                        3.
                     
                     
                        Tibisay Lucena Ramírez
                     
                     
                        Дата на раждане: 26 април 1959 г.
                        Пол: женски
                     
                     
                        Председател на Националния избирателен съвет (Consejo Nacional Electoral— CNE). Предприема действия и политики, които подкопават демокрацията и принципите на правовата държава във Венесуела, включително като не прави необходимото за това CNE да остане безпристрастна и независима институция в съответствие с Конституцията на Венесуела, като по този начин улеснява създаването на Учредителното събрание и преизбирането на Николас Мадуро през май 2018 г. чрез президентски избори, които не са нито свободни, нито честни.
                     
                     
                        22.1.2018 г.
                     
                  
                        6
                     
                     
                        Tarek William Saab Halabi
                     
                     
                        Дата на раждане: 10 септември 1963 г.
                        Място на раждане:
                        El Tigre, Anzoátegui state, Венесуела
                        Пол: мъжки
                     
                     
                        Главен прокурор на Венесуела, назначен от Учредителното събрание. При изпълнение на тази и предишни функции, като омбудсман и председател на Републиканския етичен съвет, подкопава демокрацията и принципите на правовата държава във Венесуела чрез публично подпомагане на действия срещу противници на правителството и изземване на компетентността на Националното събрание.
                     
                     
                        22.1.2018 г.
                     
                  
                        10.
                     
                     
                        Jesús Rafael Suárez Chourio
                     
                     
                        Дата на раждане: 19 юли 1962 г.
                        Пол: мъжки
                     
                     
                        Главнокомандващ Боливарската национална армия на Венесуела и началник на Генералния щаб на главнокомандващия. Бивш главнокомандващ Боливарската национална армия на Венесуела и бивш командващ на Стратегическия регион на интегрална отбрана в Централна Венесуела (REDI Central). Отговорен за сериозни нарушения на правата на човека от силите под негово командване по време на службата му като главнокомандващ Боливарската национална армия на Венесуела, включително прекомерното използване на сила и малтретирането на задържани лица. Действията му са насочени срещу демократичната опозиция и подкрепя използването на военни съдилища за водене на процеси срещу цивилни протестиращи.
                     
                     
                        25.6.2018 г.
                     
                  
                        13.
                     
                     
                        Elías José Jaua Milano
                     
                     
                        Дата на раждане: 16 декември 1969 г.
                        Пол: мъжки
                     
                     
                        Бивш министър на Народната власт за образованието. Бивш председател на президентската комисия за незаконното Национално учредително събрание. Отговорен за подкопаването на демокрацията и принципите на правовата държава във Венесуела посредством водещата си роля в съставянето на незаконното Учредително събрание.
                     
                     
                        25.6.2018 г.
                     
                  
                        15.
                     
                     
                        Freddy Alirio Bernal Rosales
                     
                     
                        Дата на раждане: 16 юни 1962 г.
                        Място на раждане: San Cristóbal, Táchira state, Венесуела
                        Пол: мъжки
                     
                     
                        Ръководител на Националния контролен център на Местните комитети за снабдяване и производство (CLAP) и покровител на щата Тачира. Също така главен комисар на Боливарската национална разузнавателна служба (SEBIN). Като ръководител на CLAP и покровител на щата Тачира може да иска намесата на Специалните сили (FAES) и да влияе при избора на съдии и прокурори. Отговорен за подкопаването на демокрацията чрез манипулиране на разпределянето на дажбите по програмата CLAP сред избирателите. Освен това, като главен комисар на SEBIN, той е отговорен за действията на службата, сред които сериозни нарушения на правата на човека като произволно задържане.
                     
                     
                        25.6.2018 г.
                     
                  
                        19.
                     
                     
                        Nestor Neptali Blanco Hurtado
                     
                     
                        Дата на раждане: 26 септември 1982 г.
                        Номер на лична карта: V-15222057
                        Пол: мъжки
                     
                     
                        Майор в Боливарската национална гвардия (GNB), работи заедно със служители в Генерална дирекция „Военно контраразузнаване“ (Dirección General de Contrainteligencia Militar (DGCIM) поне от декември 2017 г. Отговорен за сериозни нарушения на правата на човека, включително изтезания, прекомерно използване на сила и малтретиране на задържани лица в центрове на DGCIM.
                     
                     
                        27.9.2019 г.
                     
                  
                        21.
                     
                     
                        Carlos Alberto Calderon Chirinos
                     
                     
                        Номер на лична карта: V-10352300
                        Пол: мъжки
                     
                     
                        Старши служител (посочван като комисар, директор и генерален директор) в Боливарската национална разузнавателна служба (SEBIN). Отговорен за сериозни нарушения на правата на човека, включително изтезания, прекомерно използване на сила и малтретиране на задържани лица в центрове на SEBIN. По-специално участва във и отговаря за изтезания и жестоко, нечовешко и унизително отношение към задържани лица в El Helicoide, затвор на SEBIN.
                     
                     
                        27.9.2019 г.“